ז'וזה סה

ז'וזה פדרו מליירו דה סה (בפורטוגזית: José Pedro Malheiro de Sá, נהגה: [ʒuˈzɛ sa]; נולד ב-17 בינואר 1993) הוא כדורגלן פורטוגזי המשחק כשוער במועדון הכדורגל וולברהמפטון וונדררס מהפרמייר ליג ובנבחרת פורטוגל.

== קריירת מועדונים ==
=== מאריטימו ===
ב-23 בינואר 2013 ערך סה את הופעת הבכורה שלו במועדון מאריטימו ב' מהליגה הפורטוגלית השנייה, כששיחק את מלוא 90 הדקות בתיקו 0−0 מול אוליברנסה.<ref></ref>

בסיום העונה, סה הועלה לסגל הראשי של המועדון על ידי המאמן פדרו מרטינס.<ref></ref> הוא שיחק את משחקו הראשון בליגת העל הפורטוגלית ב-18 באוגוסט 2013 בניצחון הביתי 1−2 על בנפיקה ליסבון<ref></ref> ושמר על מקומו בהרכב גם במשחק הבא בהפסד 3−0 לפורטו.<ref></ref>

=== פורטו ===
ב-25 בינואר 2016, עבר סה לפורטו וחתם על חוזה לארבע שנים וחצי.<ref></ref> את העונה הראשונה שלו בילה סה בקבוצת המילואים של המועדון, ובעונה השנייה שלו הוא שימש כשוער מחליף לאיקר קסיאס, שוערה של נבחרת ספרד.<ref></ref> ושיחק רק פעם אחת במסגרת הגביע.

את הקפיצה שלו להרכב עשה סה במסגרת ליגת האלופות ב-17 באוקטובר 2017, בהפסד 2–3 בחוץ מול ר.ב. לייפציג. במסגרת שלב הבתים.<ref></ref> הוא הפך לשוער פותח מנקודה זו ואילך, אך בעקבות תבוסה ביתית 0–5 מול ליברפול באותה העונה, הוא איבד שוב את מקומו בהרכב.<ref></ref>

=== אולימפיאקוס ===
בחלון ההעברות שבסיום העונה המאמן סרז'יו קונסייסאו החליט לוותר על סה<ref></ref> וב-31 באוגוסט 2018, הצטרף סה לאולימפיאקוס בהשאלה לעונה אחת.<ref></ref> שם הוא הפך לשוער הפותח על חשבונו של אנדראס יאניוטיס זמן קצר לאחר שהגיע.<ref></ref>

בסיום העונה ב-15 במאי 2019, חתם סה על חוזה לארבע שנים באולימפיאקוס.<ref></ref> כשבעונה לאחר מכן הוא שמר בסך הכל על 18 שערים נקיים<ref></ref> כאשר הקבוצה מפיראוס זכתה בדאבל.<ref name="GCup"></ref> וסה זכה בתואר השוער המצטיין של העונה. עונה לאחר מכן אולימפיאוקס וסה זכו באליפות נוספת.<ref name="Renew"></ref> עם זאת, הקבוצה הפסידה את הגביע לפאוק סלוניקי.<ref></ref>

=== וולברהמפטון וונדררס ===
ב-15 ביולי 2021, חתם סה על חוזה ל-5 שנים במועדון האנגלי וולברהמפטון וונדררס תמורת דמי העברה של 8 מיליון אירו.<ref></ref> והחליף את שוער הקבוצה הפורטוגלי רוי פטריסיו שעבר לרומא מהסרייה א', את הופעת הבכורה שלו בפרמייר ליג הוא ערך ב-14 באוגוסט בהפסד 0–1 ללסטר סיטי.<ref></ref> בסיום העונה נבחר לשחקן המצטיין של העונה על ידי אוהדי הקבוצה.

== קריירה בינלאומית ==
סה ייצג את פורטוגל בגביע העולם עד גיל 20 בשנת 2013. הוא שיחק בכל הדקות בכל המשחקים של הנבחרת בטורניר שנערך בטורקיה, עד הדחתה של פורטוגל בשלב שמינית הגמר.

ב-6 באוגוסט 2013, סה קיבל זימון ראשון לנבחרת עד גיל 21, למשחק ידידות נגד שווייץ שנערך ב-14 באוגוסט.<ref></ref> והוא עלה לשחק במחצית השנייה במשחק שהסתיים בניצחון 5–2 של הנבחרת הפורטוגזית.<ref></ref>

סה היה השוער הפותח של נבחרת פורטוגל עד גיל 21 באליפות אירופה עד גיל 21 לשנת 2015, שנערכה בצ'כיה ושמר על רשת נקייה ב-4 מתוך 5 משחקים, כאשר בסיום הטורניר הנבחרת סיימה במקום השני לאחר שהפסידה בגמר בפנדלים לנבחרתה של שוודיה, לאחר שהמשחק הסתיים בתיקו מאופס.<ref></ref><ref></ref><ref></ref><ref></ref>

ב-25 במאי 2017, זומן סה על ידי המנג'ר פרננדו סנטוש לראשונה לסגל המורחב של הנבחרת הבוגרת, שמנה 24 שחקנים לקראת טורניר גביע הקונפדרציות אך לא שותף במהלך הטורניר.<ref></ref>

נכלל בסגל נבחרת פורטוגל לטורניר מונדיאל 2022, על-אף שלא ערך הופעות במדי הנבחרת עד למועד הזימון אך לא שותף במהלך הטורניר.

ב-16 בנובמבר 2023 ערך סה את הופעת הבכורה שלו בנבחרת הבוגרת ואף שמר על שער נקי בניצחון 2–0 על ליכטנשטיין במסגרת מוקדמות יורו 2024.<ref></ref>

נכלל בסגל נבחרת פורטוגל לטורניר יורו 2024.

== תארים ==
=== קבוצתיים ===
פורטו ב
* אליפות הליגה הפורטוגלית השנייה: 2015/2016<ref></ref>

פורטו
* אליפות פורטוגל: 2017/2018<ref></ref>

אולימפיאקוס
* אליפות יוון: 2019/2020,<ref></ref> 2020/2021<ref name="Renew" />
* הגביע היווני: 2019/2020<ref name="GCup" />

=== אישיים ===
* נבחרת הטורניר אליפות אירופה עד גיל 21: 2015<ref></ref>
* השוער המצטיין של העונה בליגת העל היוונית: 2019/2020

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:בראגה: כדורגלנים
קטגוריה:כדורגלני מאריטימו
קטגוריה:כדורגלני פורטו
קטגוריה:כדורגלני אולימפיאקוס
קטגוריה:כדורגלני וולברהמפטון וונדררס
קטגוריה:כדורגלני נבחרת פורטוגל
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1993